Държавен вестник, бр. 108, 2003 г., стр. 11

Б Р О Й  108
Д Ъ Р Ж А В Е Н   В Е С Т Н И К
С Т Р .  11
(2) Сертификатът по ал. 1 се издава по обра-
зец съгласно приложение № 3 и се номерира по
реда на приложение № 4, като изменението на
одобрения тип се отразява в секция № 5 от но-
мера на сертификата чрез съответния последо-
вателен номер. Към сертификата се прилагат
документите по чл. 9, ал. 1, т. 2.
(3) Сертификатът по ал. 2 се издава за целите
на одобрението на типа на нов колесен трактор
и се прилага към сертификата за одобрение на
типа на нов колесен трактор по Наредба № 21 за
одобрение на типа на нови колесни трактори.
Чл. 12. (1) Министърът на земеделието и го-
рите отказва издаването на сертификат за изме-
нение на одобрения тип на колесен трактор по
отношение на спирачните системи, когато:
1. типът на колесен трактор по отношение
на спирачните системи не съответства на дан-
ните, представени в описанието на извършени-
те промени в техническата документация;
2. типът на колесен трактор по отношение на
спирачните системи не съответства на изисква-
нията по приложение № 1 или приложение № 2.
(2) Отказът по ал.1 се мотивира и подлежи
на обжалване пред Върховния администрати-
вен съд по реда на Закона за административно-
то производство.
Чл. 13. Промените, които не изискват изме-
нение на одобрения тип, и промените, за които е
издаден сертификат за изменение на одобрения
тип на колесен трактор по отношение на спирач-
ните системи, се описват в техническото досие и
се посочва датата, от която те са валидни.
Допълнителна разпоредба
§ 1. По смисъла на тази наредба:
1. “Тип на колесен трактор по отношение на
спирачните системи” са трактори, които не се
различават по отношение на следните характе-
ристики:
а) маса на трактора без товар;
б) максимална маса на трактора;
в) разпределение на масата между осите;
г) технически допустима максимална маса
на всяка ос;
д) конструктивна максимална скорост;
е) различни типове спирачни системи по
отношение на наличието или липсата на спи-
рачни устройства за ремарке;
ж) брой и разположение на осите със спи-
рачки;
з) тип на двигателя;
и) общо предавателно отношение на трансми-
сията, съответстващо на максималната скорост;
й) размери на гумите за осите със спирачки.
2. “Техническа служба” е изпитвателна ла-
боратория, акредитирана от Изпълнителна аген-
ция “Българска служба за акредитация” или от
национален орган по акредитация на държава,
с която Република България има влязло в сила
споразумение за взаимно признаване в съответ-
ствие с изискванията на БДС EN 17025 за из-
вършване на изпитвания по приложение № 2.
3. “Спирачна система” е комбинация от час-
ти, чиято функция се изразява в постепенно на-
маляване на скоростта на движещ се трактор
или в осигуряване на неговото спиране, включи-
телно и задържане неподвижен, ако вече е спрял.
Системата се състои от устройство за управле-
ние, устройство за задвижване и спирачки.
4. “Поетапно спиране” е спиране, при което
в рамките на нормалния работен диапазон на
функциониране на спирачната система при за-
действане или отпускане на спирачките:
а) водачът може по всяко време да увеличи
или намали спирачната сила чрез задействане
на устройството за управление;
б) спирачната сила действа в посоката на
въздействие върху устройството за управление
(еднопосочно действие);
в) лесно може да се постигне достатъчно
прецизно настройване на спирачната сила.
5. “Устройство за управление” е частта, ко-
ято се задейства пряко от водача, за да предаде
на устройството за задвижване енергията, коя-
то е необходима за спиране или за неговото
управление. Тази енергия може да е мускулна-
та сила на водача или енергия от друг управля-
ван от водача източник, или комбинация от тези
видове енергия.
6. “Устройство за задвижване” е комбинаци-
ята от компоненти, които са разположени меж-
ду устройството за управление и спирачката и
осъществяват функционална връзка между тях.
Устройство за задвижване може да бъде меха-
нично, хидравлично, пневматично, електричес-
ко или комбинирано. Когато спирачната сила
произхожда или се подпомага от независим от
водача, но управляван от него енергиен източ-
ник, енергийният резерв в устройството също се
счита за част от устройство за задвижване.
7. “Спирачка” е компонентът, в който се
проявяват силите, възпрепятстващи движение-
то на трактора. Тя може да бъде:
а) фрикционна спирачка—когато силите са
получени от триенето между две части на тракто-
ра, движещи се относително една спрямо друга;
б) електрическа спирачка—когато силите са
получени от електромагнитното взаимодейст-
вие между две части на трактора, движещи се
без допир една спрямо друга;
в) хидравлична спирачка—когато силите са
получени от действието на течността, намира-
ща се между две движещи се относително една
спрямо друга части на трактора;
г) моторна спирачка—когато силите са по-
лучени от управлявано нарастване в спирачно-
то действие на двигателя, което се предава на
колелата;
д) спирачка за паркиране—устройство, кое-
то механично блокира трансмисията на трак-
тора, но което не може да бъде използвано,
когато тракторът е в движение.
8. “Различни типове спирачни системи” е
оборудване, което се различава по съществени
показатели като: